input: VYKONÁVACIE NARIADENIE KOMISIE (EÚ) č. 863/2014
  zo 7. augusta 2014,
  ktorým sa menia nariadenia (ES) č. 1730/2006 a (ES) č. 1138/2007, pokiaľ ide o názov držiteľa povolenia kŕmnej doplnkovej látky kyseliny benzoovej (VevoVitall)
  (Text s významom pre EHP)
  EURÓPSKA KOMISIA,
  so zreteľom na Zmluvu o fungovaní Európskej únie,
  so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
  keďže:
  (1)
  Spoločnosť Emerald Kalama Chemical BV predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia v nariadeniach Komisie (ES) č. 1730/2006 (2) a (ES) č. 1138/2007 (3).
  (2)
  Žiadateľ tvrdí, že na základe obchodnej dohody medzi spoločnosťami Emerald Kalama Chemical BV a DSM Nutritional Products Ltd. je s účinnosťou od 15. apríla 2014 vlastníkom práv na uvedenie kŕmnej doplnkovej látky kyseliny benzoovej na trh spoločnosť DSM Nutritional Products Ltd. Žiadateľ svoje tvrdenie podložil potvrdzujúcimi dokumentmi.
  (3)
  Navrhovaná zmena podmienok povolenia je výhradne administratívnej povahy a nezahŕňa nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
  (4)
  Na to, aby žiadateľ mohol uvedenú doplnkovú látku uvádzať na trh pod názvom DSM Nutritional Products Ltd., je potrebné zmeniť podmienky povolení.
  (5)
  Nariadenia (ES) č. 1730/2006 a (ES) č. 1138/2007 by sa preto mali zodpovedajúcim spôsobom zmeniť.
  (6)
  Keďže neexistujú bezpečnostné dôvody na okamžité uplatňovanie zmien v nariadeniach (ES) č. 1730/2006 a (ES) č. 1138/2007 zavedených týmto nariadením, je vhodné stanoviť prechodné obdobie, počas ktorého bude možné spotrebovať existujúce zásoby.
  (7)
  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
  PRIJALA TOTO NARIADENIE:
  Článok 1
  Zmena nariadenia (ES) č. 1730/2006
  V druhom stĺpci prílohy k nariadeniu (ES) č. 1730/2006 sa slová „Emerald Kalama Chemical BV“ nahrádzajú slovami „DSM Nutritional Products Ltd.“.
  Článok 2
  Zmena nariadenia (ES) č. 1138/2007
  V druhom stĺpci prílohy k nariadeniu (ES) č. 1138/2007 sa slová „Emerald Kalama Chemical BV“ nahrádzajú slovami „DSM Nutritional Products Ltd.“.
  Článok 3
  Prechodné opatrenia
  Existujúce zásoby doplnkovej látky, ktoré boli vyrobené a označené pred 28. augustom 2014 v súlade s pravidlami platnými pred týmto dátumom sa môžu naďalej uvádzať na trh a používať až do ich vyčerpania.
  Článok 4
  Nadobudnutie účinnosti
  Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
  Toto nariadenie je záväzné v celom rozsahu a priamo uplatniteľné vo všetkých členských štátoch.
  V Bruseli 7. augusta 2014